钦定古今图书集成/理学汇编/学行典/第203卷 > 张一鹏
## 钦定古今图书集成/理学汇编/学行典/第203卷 > 张一鹏

按《句容县志》：“张一鹏，字举之，别号少洲，邑之坊郭人。
博学能文，操履刚方，生平不受人怜，亦耻干人以私。
年十二，父病剧，诸药罔效，鹏焚香告天，刲股为羹以
进，疾遂痊。初家人不知也。时邑因倭警有造城之役，
鹏仅十六岁，率仆众张廿七等亲任畚锸拮据不遑，
为众役倡，地方卒赖以安。邑侯贤之，或途中遇一妇”，
则掩面而过之。其急公笃行类如此。